3 นิคมฯ วิ่งรับปัจจัยบวก 2 เด้ง จัดตั้งเขต EEC เพิ่ม ลุ้นย้ายฐานผลิต หลังจีนคุมพลังงาน
3 หุ้นนิคมอุตสาหกรรมวิ่งยกแผง! รับปัจจัยบวก 2 เด้ง ครม.ไฟเขียวจัดตั้งเขตส่งเสริมเศรษฐกิจพิเศษ EEC เพิ่ม 6 แห่ง โบรกฯ แนะ "นำเก็งกำไร" ชี้ ROJNA ได้รับประโยชน์สูงสุด รองลงมาคือ WHA พร้อมลุ้นโอกาสเกิดการย้ายฐานผลิตจากจีน หลังคุมเข้มนโยบายด้านพลังงาน 
3 หุ้นนิคมฯ วิ่งยกแผง! รับปัจจัยบวก 2 เด้ง ครม.ไฟเขียวจัดตั้งเขต EEC เพิ่ม 6 แห่ง ลุ้นย้ายฐานผลิตจากจีน หลังคุมเข้มนโยบายด้านพลังงาน
6 ต.ค. 2564

ผู้สื่อข่าวรายงานว่า ล่าสุด ณ เวลา 11.54 น. ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA อยู่ที่ 3.36 บาท บวก 0.06 บาท หรือ 1.82% สูงสุดที่ 3.38 บาท ต่ำสุดที่ 3.28 บาท ด้วยมูลค่าซื้อขาย 594.32 ล้านบาท
ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA อยู่ที่ 19.70 บาท บวก 0.40 บาท หรือ 2.07% สูงสุดที่ 19.70 บาท ต่ำสุดที่ 19.20 บาท ด้วยมูลค่าซื้อขาย 308.44 ล้านบาท
ราคาหุ้นบริษัท สวนอุตสาหกรรมโรจนะ จำกัด (มหาชน) หรือ ROJNA อยู่ที่ 6.75 บาท บวก 0.15 บาท หรือ 2.27% สูงสุดที่ 6.85 บาท ต่ำสุดที่ 6.60 บาท ด้วยมูลค่าซื้อขาย 58.48 ล้านบาท
ทั้งนี้ ราคาหุ้น WHA, AMATA และ ROJNA ปรับตัวขึ้น คาดนักลงทุนเข้าซื้อเก็งกำไร รับปัจจัย 2 ปัจจัยบวก ได้แก่ การที่จีนควบคุมมาตรการด้านพลังงาน คาดมีการย้ายฐานการผลิตใหม่ และที่ประชุมคณะรัฐมนตรี (ครม.) เห็นชอบให้จัดตั้งเขตส่งเสริมเศรษฐกิจพิเศษเพิ่มเติม จำนวน 6 แห่ง และเปลี่ยนแปลงเขตส่งเสริมเศรษฐกิจพิเศษ จำนวน 1 แห่ง
โดยบล.เอเซีย พลัส ระบุในบทวิเคราะห์ (6 ต.ค.2564) ว่า จากครม. อนุมัติจัดตั้งเขตส่งเสริมเศรษฐกิจพิเศษ เพิ่มเติมอีก 6 แห่ง Sentiment บวกต่อกลุ่มนิคม แนะนำเก็งกำไร โดย 1 ในตัวขับเคลื่อนเศรษฐกิจไทยในอนาคต คือ การลงทุนเอกชน โดยรัฐบาลพยายามผลักดันทำให้เกิดการลงทุนในพื้นที่ EEC 3 จังหวัด คือ ชลบุรี, ระยอง,ฉะเชิงเทรา มาตั้งแต่อดีต โดยสิทธิประโยชน์ทั้งการลดหย่อนภาษี ฯลฯ เพื่อจูงใจ และยังมีมาตรการจุงใจด้านอื่นๆ ออกมาตลอดในช่วงทีผ่านมา ล่าสุด คือ อาทิ การพัฒนาแหล่งน้ำใน EEC ,การเดินหน้าลงทุนโครงสร้างพื้นฐาน อาทิ ท่าเรือแหลมฉบัง, รถไฟความเร็วสูงเชื่อม 3 สนามบิน
อย่างไรก็ดีเนื่องปัจจุบันในพื้นที่ EEC ประเมินแล้วว่ามีพื้นที่รับรองการประกอบกิจการอุตสาหกรรม 15,836 ไร่ คาดว่าจะรองรับการลงทุนได้เพียง 5 ปี ทำให้ ล่าสุดเมื่อวาน ครม. มีเห็นชอบจัดตั้งเขตส่งเสริมเศรษฐกิจพิเศษ เพิ่มเติมอีก 6 แห่งเพื่อรองรับการลงทุนจากต่างชาติ ในอุตสาหกรรมเป้าหมาย New S Curve มีพื้นที่รวม 6,884 ไร่ หลักๆ คือ
▪ นิคมอุตสาหกรรมโรจนะแหลมฉบัง และ หนองใหญ่ ในจังหวัดชลบุรี (ROJNA) รวม 2199 ไร่ หรือราว 32%ของพื้นที่ทั้งหมด
▪ นิคมอุตสาหกรรมดับบลิวเอชเอ อินดัสเตรียล เอสเตท ระยอง จังหวัดระยอง พื้นที่ 1,498 ไร่ หรือราว 21.7%ของพื้นที่ทั้งหมด
▪ นิคมอุตสาหกรรมเอเชียคลีน จังหวัดชลบุรี พื้นที่ 978 ไร่ , นิคมอุตสาหกรรมเอ็กโกระยอง จังหวัดระยอง พื้นที่ 421 ไร่ ศูนย์นวัตกรรมดิจิทัลและเทคโนโลยีขั้นสูงบ้านฉาง จังหวัดระยอง มีพื้นที่รวม 519 ไร่
โดยรวมประเมินจะสร้าง Sentiment เชิงบวกต่อราคาหุ้นในกลุ่มนิคมอุตสหกรรม โดยเฉพาะคนที่มีพื้นที่และได้ประโยชน์มากสุด คือ ROJNA รองลงมาคือ WHA แนะนำเก็งกำไรจาก Sentiement บวก เพราะในทางพื้นฐานคาดว่าจะต้องใช้ระยะเวลาอีกสักระยะ
นอกจากนี้ บล.เคจีไอ (ประเทศไทย) ระบุในบทวิเคราะห์ (4 ต.ค.2564) ว่า จากประเด็นนโยบานด้านพลังงานของจีนทั้งระยะสั้นและระยะยาว คาดมีโอกาสที่จะเกิดการย้ายฐานการผลิต ซึ่งจะเป็นบวกต่อหุ้นกลุ่มนิคมอุตสาหกรรม